UREKA ร่วง 12% เกิดการปรับฐาน หลังราคาทะยาน 1 เดือนกว่า 300%
UREKA ร่วง 12% เกิดการปรับฐาน หลังราคาทะยาน 1 เดือนกว่า 300% ฟากตลท.จับเข้ามาตรการกำกับการซื้อขายระดับ 3 ยาวถึง 1 พ.ย.
UREKA ร่วง 12% เกิดการปรับฐาน หลังราคาทะยาน 1 เดือนกว่า 300% ฟากตลท.จับเข้ามาตรการกำกับการซื้อขายระดับ 3 ยาวถึง 1 พ.ย.
15 ต.ค. 2564

ผู้สื่อข่าวรายงานว่า วันนี้(15 ต.ค.64) ราคาหุ้นบริษัท ยูเรกา ดีไซน์ จำกัด (มหาชน) หรือ UREKA ณ เวลา 11:57 น. อยู่ที่ระดับ 3.48 บาท ลบ 0.46 บาท หรือ 11.68% ด้วยมูลค่าซื้อขาย 106.12 ล้านบาท

โดยราคาปรับตัวลงแรงคาดหุ้นปรับฐาน หลังราคาทะยานแรง  1  เดือน โดยนับตั้งแต่ราคาหุ้นอยู่ที่ระดับ 0.90 บาท เมื่อวันที่ 3 ก.ย. 2564 จนมาอยู่ที่ระดับ 3.94 บาท ณ วันที่ 14 ต.ค.2564 หรือปรับตัวเพิ่มขึ้นกว่า 300% คาดหุ้นปรับฐานหลังราคาเข้าเขตซื้อมากเกินไป
ขณะที่ตลาดหลักทรัพย์แห่งประเทศไทย (ตลท.) ประกาศหลักทรัพย์ที่ขยายช่วงดำเนินการหลักทรัพย์ที่เข้าข่ายมาตรการกำกับการซื้อขายระดับ 3 : ห้าม Net settlement, ห้ามคำนวณวงเงินซื้อขาย  และ Cash Balance หุ้นบริษัท ยูเรกา ดีไซน์ จำกัด (มหาชน) หรือ UREKA และใบสำคัญแสดงสิทธิในการจองซื้อหุ้นสามัญ ของบริษัท ยูเรกา ดีไซน์ จำกัด (มหาชน) ครั้งที่ 2 หรือ UREKA-W2 ให้มีผลบังคับใช้ตั้งแต่วันที่ 12 ต.ค. 2564 สิ้นสุดวันที่ 1 พ.ย. 2564